ประกาศกระทรวงการคลังประกาศกระทรวงการคลังเรื่องหลักเกณฑ์ และเงื่อนไขการยกเว้นภาษีสำหรับสารละลายประเภทไฮโดรคาร์บอน(HydrocarbonSolvent) ที่นำไปใช้ในอุตสาหกรรมต่าง ๆพ.ศ.๒๕๕๒[๑] อาศัยอำนาจตามความในประกาศกระทรวงการคลัง เรื่องลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒ รัฐมนตรีว่าการกระทรวงการคลังกำหนดหลักเกณฑ์และเงื่อนไขการยกเว้นภาษีสำหรับสารละลายประเภทไฮโดรคาร์บอน (HydrocarbonSolvent) ที่นำไปใช้ในอุตสาหกรรมต่าง ๆ ตามประเภทที่ ๐๑.๙๐ (๓)ของบัญชีท้ายประกาศกระทรวงการคลังดังกล่าวไว้ ดังต่อไปนี้ข้อ ๑ในประกาศนี้อธิบดี หมายความว่าอธิบดีกรมสรรพสามิตสารละลายประเภทไฮโดรคาร์บอนหมายความว่า สารละลายประเภทไฮโดรคาร์บอน (Hydrocarbon Solvent)ที่มีคุณสมบัติตามที่รัฐมนตรีว่าการกระทรวงการคลังประกาศกำหนดซึ่งผู้ประกอบอุตสาหกรรมหรือผู้นำเข้าได้ขอยกเว้นภาษีเพื่อนำไปใช้ในอุตสาหกรรมต่างๆอุตสาหกรรมต่าง ๆ หมายความว่าอุตสาหกรรมที่ใช้สารละลายประเภทไฮโดรคาร์บอนแต่ไม่รวมถึงอุตสาหกรรมที่ใช้สารละลายประเภทไฮโดรคาร์บอนเป็นเชื้อเพลิงหรืออย่างเชื้อเพลิงหรือใช้สารละลายประเภทไฮโดรคาร์บอนเป็นวัตถุดิบในการผลิตน้ำมันหรือผลิตภัณฑ์น้ำมันที่ใช้เป็นเชื้อเพลิงหรืออย่างเชื้อเพลิงผู้ใช้ หมายความว่าเจ้าของหรือผู้จัดการ หรือบุคคลอื่นซึ่งรับผิดชอบในการดำเนินงานในอุตสาหกรรมต่าง ๆที่ใช้สารละลายประเภทไฮโดรคาร์บอน และให้หมายความรวมถึงผู้ประกอบกิจการที่เป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่างๆ ด้วยหมวด๑การขอยกเว้นภาษีสรรพสามิตสำหรับผู้ประกอบอุตสาหกรรมและผู้นำเข้า ข้อ ๒การยกเว้นภาษีสรรพสามิตสำหรับสารละลายประเภทไฮโดรคาร์บอนให้สิทธิเฉพาะผู้ประกอบอุตสาหกรรมหรือผู้นำเข้าสารละลายประเภทไฮโดรคาร์บอนซึ่งจำหน่ายหรือส่งมอบสารละลายประเภทไฮโดรคาร์บอนให้แก่ผู้ใช้ตามที่ระบุไว้ในการขออนุญาตและได้รับอนุญาตจากอธิบดีหรือผู้ซึ่งอธิบดีมอบหมายเท่านั้นข้อ ๓ผู้ประกอบอุตสาหกรรมหรือผู้นำเข้าที่ประสงค์จะขอยกเว้นภาษีสรรพสามิตสำหรับสารละลายประเภทไฮโดรคาร์บอนที่นำไปใช้ในอุตสาหกรรมต่าง ๆ ให้ยื่นคำขออนุญาตต่ออธิบดีหรือผู้ซึ่งอธิบดีมอบหมายตามหลักเกณฑ์ วิธีการ และเงื่อนไขที่อธิบดีกำหนดข้อ ๔เมื่ออธิบดีหรือผู้ซึ่งอธิบดีมอบหมายสั่งให้ยกเว้นภาษีสรรพสามิตสำหรับสารละลายประเภทไฮโดรคาร์บอนที่นำไปใช้ในอุตสาหกรรมต่างๆ ในแบบคำขอตามข้อ ๓ แล้วให้ผู้ประกอบอุตสาหกรรมที่ได้รับยกเว้นภาษีแจ้งให้เจ้าพนักงานสรรพสามิตทราบเป็นหนังสือเพื่อทำการตรวจสอบชนิดและจำนวนของสารละลายประเภทไฮโดรคาร์บอนก่อนนำออกจากโรงอุตสาหกรรมหรือให้ผู้นำเข้าที่ได้รับยกเว้นภาษีแจ้งให้เจ้าพนักงานสรรพสามิตทราบเป็นหนังสือเพื่อทำการตรวจสอบชนิดและจำนวนของสารละลายประเภทไฮโดรคาร์บอนที่นำเข้าก่อนส่งไปเก็บหรือไปยังสถานที่ต่างๆข้อ ๕การขนส่งสารละลายประเภทไฮโดรคาร์บอนที่ได้รับการยกเว้นภาษีของผู้ประกอบอุตสาหกรรมและผู้นำเข้า จะต้องมีใบกำกับการขนส่งตามแบบที่อธิบดีกำหนดกำกับไปกับสารละลายประเภทไฮโดรคาร์บอนที่ขนส่ง เว้นแต่ เป็นการขนส่งโดยทางท่อการขนส่งสารละลายประเภทไฮโดรคาร์บอนตามวรรคหนึ่งให้เป็นไปตามหลักเกณฑ์ วิธีการและเงื่อนไขที่อธิบดีกำหนดข้อ ๖ผู้ประกอบอุตสาหกรรมและผู้นำเข้าต้องจัดทำบัญชีแสดงการผลิตหรือการนำเข้าและการจำหน่ายหรือส่งมอบสารละลายประเภทไฮโดรคาร์บอนที่ได้รับการยกเว้นภาษีให้แก่ผู้ใช้ในแต่ละรายเก็บไว้ที่โรงอุตสาหกรรมหรือสำนักงานหรือสถานที่เก็บของผู้นำเข้าเพื่อให้เจ้าพนักงานสรรพสามิตตรวจสอบได้ตลอดเวลา และให้จัดทำงบเดือนแสดงการผลิตหรือการรับ- จ่ายสารละลายประเภทไฮโดรคาร์บอน ตามแบบที่อธิบดีกำหนดและนำส่งให้อธิบดีหรือผู้ซึ่งอธิบดีมอบหมายภายในวันที่สิบห้าของเดือนถัดจากเดือนที่จำหน่ายหรือส่งมอบสารละลายประเภทไฮโดรคาร์บอนข้อ ๗ในกรณีที่สารละลายประเภทไฮโดรคาร์บอนที่ได้รับการยกเว้นภาษีเกิดการสูญหายหรือขาดจำนวนไป หรือมิได้นำไปใช้ในอุตสาหกรรมจริงให้ผู้ประกอบอุตสาหกรรมหรือผู้นำเข้า ชำระภาษีสำหรับสารละลายประเภทไฮโดรคาร์บอนตามจำนวนที่สูญหายหรือขาดจำนวนไปหรือมิได้นำไปใช้ในอุตสาหกรรมจริง ในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นพร้อมทั้งเบี้ยปรับและเงินเพิ่มเว้นแต่จะพิสูจน์ได้ว่าเป็นการสูญหายหรือขาดจำนวนไปโดยเกิดจากเหตุสุดวิสัยหรือมีเหตุผลอันสมควรและได้รับความเห็นชอบจากอธิบดีหรือผู้ซึ่งอธิบดีมอบหมายแล้วข้อ ๘ในกรณีที่ผู้ประกอบอุตสาหกรรมหรือผู้นำเข้ามิได้ปฏิบัติตามข้อ ๒ ข้อ ๓ ข้อ ๔ ข้อ ๕ หรือข้อ ๖ ในประกาศนี้ให้ถือว่าสารละลายประเภทไฮโดรคาร์บอนที่ขอยกเว้นภาษีนั้น ไม่ได้รับสิทธิในการยกเว้นภาษีสรรพสามิตให้ผู้ประกอบอุตสาหกรรมหรือผู้นำเข้า มีหน้าที่ต้องชำระภาษีเบี้ยปรับและเงินเพิ่มสำหรับสารละลายประเภทไฮโดรคาร์บอนนั้น ในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นหมวด๒การอนุญาตให้ใช้สารละลายประเภทไฮโดรคาร์บอนที่ได้รับการยกเว้นภาษีสรรพสามิตในอุตสาหกรรมต่างๆ ข้อ ๙ผู้ใช้ที่ประสงค์จะใช้สารละลายประเภทไฮโดรคาร์บอนในอุตสาหกรรมต่างๆ ให้ยื่นคำขออนุญาตต่ออธิบดีหรือผู้ซึ่งอธิบดีมอบหมายตามหลักเกณฑ์ วิธีการและเงื่อนไขที่อธิบดีกำหนดข้อ ๑๐ผู้ใช้ที่ประสงค์จะประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่างๆ ให้ยื่นคำขออนุญาตต่ออธิบดีหรือผู้ซึ่งอธิบดีมอบหมายตามหลักเกณฑ์ วิธีการและเงื่อนไขที่อธิบดีกำหนดข้อ ๑๑ผู้ใช้ตามข้อ ๙ หรือข้อ ๑๐ต้องทำข้อตกลงการขออนุญาตเป็นผู้ใช้สารละลายประเภทไฮโดรคาร์บอน (HydrocarbonSolvent) ที่ได้รับการยกเว้นภาษีเพื่อนำไปใช้ในอุตสาหกรรมต่าง ๆต่อกรมสรรพสามิต ตามแบบที่อธิบดีกำหนดและยื่นต่ออธิบดีหรือผู้ซึ่งอธิบดีมอบหมายพร้อมกับการยื่นคำขออนุญาตข้อ ๑๒เมื่ออธิบดีหรือผู้ซึ่งอธิบดีมอบหมายได้ตรวจสอบคำขออนุญาตและหลักฐานต่างๆ แล้วหากเห็นว่าถูกต้องครบถ้วนให้พิจารณาอนุญาตให้แก่ผู้ใช้ในแบบคำขออนุญาตในจำนวนที่เหมาะสมต่อไป เว้นแต่มีเหตุอันควรสงสัยว่าจะหลีกเลี่ยง หรือพยายามหลีกเลี่ยงการเสียภาษีใบอนุญาตตามวรรคหนึ่งให้มีอายุคราวละหนึ่งปีนับแต่วันที่ได้รับอนุญาตและให้ผู้ใช้สารละลายประเภทไฮโดรคาร์บอนเก็บใบอนุญาตไว้ ณ สถานประกอบกิจการผู้ที่ขออนุญาตเป็นผู้ใช้สารละลายประเภทไฮโดรคาร์บอนจำนวนตั้งแต่สามหมื่นลิตรขึ้นไปต้องวางหลักประกันเป็นหนังสือค้ำประกันของธนาคารภายในประเทศจำนวนร้อยละห้าสิบของค่าภาษีสรรพสามิตตามจำนวนสารละลายประเภทไฮโดรคาร์บอนที่ขอรับอนุญาตและในปีถัดไปหากผู้ใช้ปฏิบัติตามประกาศข้อบังคับที่กำหนดกรมสรรพสามิตอาจพิจารณาผ่อนผันให้ไม่ต้องวางหลักประกันก็ได้ ทั้งนี้เว้นแต่อธิบดีหรือผู้ซึ่งอธิบดีมอบหมายเห็นสมควรจะสั่งการเป็นอย่างอื่นก็ได้ก่อนสิ้นกำหนดระยะเวลาในใบอนุญาตหากผู้ใช้สารละลายประเภทไฮโดรคาร์บอนมีความประสงค์จะดำเนินกิจการต่อไปให้ยื่นคำขออนุญาตตามข้อ ๙ หรือข้อ ๑๐ แล้วแต่กรณีต่ออธิบดีหรือผู้ซึ่งอธิบดีมอบหมาย ไม่น้อยกว่าสิบห้าวันก่อนวันสิ้นกำหนดระยะเวลาในใบอนุญาตและเมื่อได้ยื่นคำขออนุญาตดังกล่าวแล้วให้ดำเนินกิจการต่อไปได้จนกว่าอธิบดีหรือผู้ซึ่งอธิบดีมอบหมายจะสั่งไม่อนุญาตให้ต่อใบอนุญาตนั้นข้อ ๑๓การเลิกกิจการ การโอนกิจการการย้ายสถานที่ทำการหรือควบกิจการ ให้ผู้ใช้แจ้งเป็นหนังสือให้อธิบดีหรือผู้ซึ่งอธิบดีมอบหมายทราบก่อนดำเนินการอย่างน้อยเจ็ดวันและในกรณีที่ผู้ใช้ถึงแก่ความตายให้ผู้รับผิดชอบแจ้งเป็นหนังสือให้อธิบดีหรือผู้ซึ่งอธิบดีมอบหมายทราบภายในสามสิบวันนับแต่วันที่ผู้ใช้ถึงแก่ความตายในกรณีที่เลิกกิจการหรือโอนกิจการหรือผู้ใช้ถึงแก่ความตายนั้นหากมีสารละลายประเภทไฮโดรคาร์บอนคงเหลือเป็นจำนวนเท่าใดให้ผู้ใช้หรือทายาทของผู้ใช้ที่ถึงแก่ความตายแจ้งให้เจ้าพนักงานสรรพสามิตทราบเพื่อดำเนินการตรวจสอบและเมื่อเจ้าพนักงานสรรพสามิตได้ตรวจสอบยอดคงเหลือแล้วผู้ใช้หรือทายาทของผู้ใช้ที่ถึงแก่ความตาย สามารถจำหน่ายสารละลายประเภทไฮโดรคาร์บอนให้แก่ผู้ใช้สารละลายประเภทไฮโดรคาร์บอนรายอื่นที่ได้รับอนุญาตจากอธิบดีหรือผู้ซึ่งอธิบดีมอบหมายหรือส่งกลับคืนให้ผู้ประกอบอุตสาหกรรม ผู้นำเข้าผู้ใช้ที่ประกอบกิจการเป็นตัวแทนในการซื้อสารละลายประเภทไฮโดรคาร์บอนที่ได้รับอนุญาตจากอธิบดีหรือผู้ซึ่งอธิบดีมอบหมายซึ่งเป็นผู้ขายสารละลายประเภทไฮโดรคาร์บอนให้แก่ผู้ใช้นั้นได้ในการขนส่งสารละลายประเภทไฮโดรคาร์บอนตามวรรคสองให้อธิบดีหรือผู้ซึ่งอธิบดีมอบหมายมีหนังสืออนุญาตการขนกำกับไปกับสารละลายที่ขนด้วยในกรณีการโอนกิจการ หรือควบกิจการให้ผู้ใช้ที่ซื้อสารละลายประเภทไฮโดรคาร์บอนจากผู้ใช้ที่ประกอบกิจการเป็นตัวแทนในการซื้อสารละลายประเภทไฮโดรคาร์บอนที่ควบกิจการหรือโอนกิจการได้รับสิทธิในการซื้อสารละลายประเภทไฮโดรคาร์บอนจากผู้ควบกิจการหรือผู้รับโอนกิจการได้จนกว่าใบอนุญาตจะหมดอายุข้อ ๑๔การขนสารละลายประเภทไฮโดรคาร์บอนที่ได้รับการยกเว้นภาษีจากผู้ใช้ที่ประกอบกิจการเป็นตัวแทนไปยังผู้ใช้อื่น หรือสถานที่อื่นหรือในกรณีการขนสารละลายประเภทไฮโดรคาร์บอนที่ได้รับการยกเว้นภาษีจากผู้ใช้อื่นหรือสถานที่อื่นกลับไปยังผู้ใช้ที่ประกอบกิจการเป็นตัวแทน จำนวนตั้งแต่ห้าพันลิตรขึ้นไปต้องมีใบกำกับการขนส่งตามแบบที่อธิบดีกำหนดกำกับไปกับสารละลายประเภทไฮโดรคาร์บอนที่ขนส่ง เว้นแต่ เป็นการขนส่งโดยทางท่อการขนส่งสารละลายประเภทไฮโดรคาร์บอนตามวรรคหนึ่งให้เป็นไปตามหลักเกณฑ์ วิธีการและเงื่อนไขที่อธิบดีกำหนดหากไม่มีหรือไม่นำใบกำกับการขนส่งสารละลายประเภทไฮโดรคาร์บอนกำกับไปกับสารละลายประเภทไฮโดรคาร์บอนที่ขนหรือการขนส่งสารละลายประเภทไฮโดรคาร์บอนไม่เป็นไปตามหลักเกณฑ์ วิธีการและเงื่อนไขที่อธิบดีกำหนดให้ถือว่าสารละลายประเภทไฮโดรคาร์บอนจำนวนนั้นไม่ได้รับอนุญาตให้ยกเว้นภาษีสรรพสามิตข้อ ๑๕กรณีขนสารละลายประเภทไฮโดรคาร์บอนจากผู้ใช้ที่ประกอบกิจการเป็นตัวแทนไปยังผู้ใช้อื่นหรือไปยังสถานที่อื่นหากสารละลายประเภทไฮโดรคาร์บอนสูญหายหรือขาดจำนวนไปโดยไม่มีเหตุผลอันสมควรผู้ใช้ที่ประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่างๆต้องชำระเบี้ยปรับเป็นจำนวนสองเท่าของค่าภาษีสรรพสามิตสำหรับจำนวนสารละลายประเภทไฮโดรคาร์บอนที่สูญหายหรือขาดจำนวนไปในอัตราภาษีที่ใช้บังคับในขณะความรับผิดในอันจะต้องเสียภาษีเกิดขึ้นข้อ ๑๖ผู้ใช้ที่รับสารละลายประเภทไฮโดรคาร์บอนจำนวนตั้งแต่ห้าพันลิตรขึ้นไปต้องแจ้งการรับสารละลายประเภทไฮโดรคาร์บอนนั้นเป็นหนังสือ หรือโดยทางโทรสารหรือโทรศัพท์ ในเวลาทำการของราชการต่ออธิบดีหรือผู้ซึ่งอธิบดีมอบหมายข้อ ๑๗กรณีสารละลายประเภทไฮโดรคาร์บอนสูญหายหรือขาดจำนวนไปจากสถานประกอบการหรือสถานที่เก็บจากจำนวนที่รับหรือนำเข้าเก็บของผู้ใช้โดยไม่มีเหตุผลอันสมควรหรือไม่ได้ใช้ในอุตสาหกรรมจริงผู้ใช้ต้องชำระเบี้ยปรับตามข้อตกลงที่ให้ไว้ต่อกรมสรรพสามิตจำนวนสองเท่าของค่าภาษีสรรพสามิตสำหรับจำนวนสารละลายประเภทไฮโดรคาร์บอนที่สูญหายหรือขาดจำนวนไปหรือที่ไม่ได้นำไปใช้ในอุตสาหกรรมจริง ในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นและอธิบดีหรือผู้ซึ่งอธิบดีมอบหมายอาจพิจารณาสั่งระงับหรือเพิกถอนสิทธิที่ได้รับอนุญาตให้ใช้สารละลายประเภทไฮโดรคาร์บอนนั้นได้ข้อ ๑๘ผู้ใช้ต้องจัดทำบัญชีประจำวันแสดงการรับ- จ่าย และจำนวนคงเหลือสารละลายประเภทไฮโดรคาร์บอน ตามแบบที่อธิบดีกำหนดพร้อมทั้งรวบรวมเอกสารประกอบการขนส่งเก็บไว้ประจำสถานประกอบการหรือสถานที่เก็บเพื่อให้เจ้าพนักงานสรรพสามิตตรวจสอบได้ตลอดเวลาการจัดทำบัญชีประจำวันและเอกสารประกอบตามวรรคหนึ่งต้องทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้นและให้เก็บรักษาไว้ไม่น้อยกว่าห้าปีนับแต่วันที่ลงรายการนั้นข้อ ๑๙ผู้ใช้ต้องทำงบเดือนแสดงการรับ -จ่าย และการนำสารละลายประเภทไฮโดรคาร์บอนไปใช้ในอุตสาหกรรมตามแบบที่อธิบดีกำหนดและนำส่งให้อธิบดีหรือผู้ซึ่งอธิบดีมอบหมายทราบภายในวันที่สิบห้าของเดือนถัดไปหมวด๓อื่นๆ ข้อ ๒๐ให้อธิบดีมีอำนาจวินิจฉัยหรือผ่อนผันการปฏิบัติตามประกาศนี้และวางระเบียบกำหนดรายละเอียดเกี่ยวกับการปฏิบัติเพื่อให้เป็นไปตามประกาศนี้ข้อ ๒๑การดำเนินการใด ๆเกี่ยวกับการยกเว้นภาษีสำหรับสารละลายประเภทไฮโดรคาร์บอนที่นำไปใช้ในอุตสาหกรรมต่างๆ ตามประกาศกรมสรรพสามิตว่าด้วยหลักเกณฑ์ วิธีการและเงื่อนไขในการยกเว้นภาษีสำหรับสารละลายประเภทไฮโดรคาร์บอน (HydrocarbonSolvent) ที่นำไปใช้ในอุตสาหกรรมต่าง ๆซึ่งได้ดำเนินการไว้ก่อนวันที่ประกาศนี้ใช้บังคับให้ถือเป็นการดำเนินการตามประกาศนี้ข้อ ๒๒บรรดาใบอนุญาตที่ออกให้ตามประกาศกรมสรรพสามิตว่าด้วยหลักเกณฑ์วิธีการ และเงื่อนไขในการยกเว้นภาษีสำหรับสารละลายประเภทไฮโดรคาร์บอน (HydrocarbonSolvent) ที่นำไปใช้ในอุตสาหกรรมต่าง ๆก่อนวันที่ประกาศนี้ใช้บังคับ ให้คงใช้ได้ต่อไปจนกว่าใบอนุญาตนั้น ๆ จะสิ้นอายุข้อ ๒๓ประกาศนี้ให้ใช้บังคับตั้งแต่วันที่๑๔ พฤษภาคม พ.ศ. ๒๕๕๒ เป็นต้นไปประกาศณ วันที่ ๒๑ กันยายน พ.ศ. ๒๕๕๒กรณ์จาติกวณิชรัฐมนตรีว่าการกระทรวงการคลังปริยานุช/ผู้จัดทำ๗มกราคม ๒๕๕๓นันท์นภัสร์/ตรวจ๗มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๒ ง/หน้า ๔๕/๒๑ ธันวาคม ๒๕๕๒